Source: https://pestisracok.hu/eliteltek-az-erdokertesi-ferfit-aki-nyakon-szurt-egy-rendornot/
Timestamp: 2020-04-01 09:00:49
Document Index: 3695343

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Elítélték az erdőkertesi férfit, aki nyakon szúrt egy rendőrnőt – PestiSrácok
Folytatólagosan, testi sértés vétségével és becsületsértés vétségével elkövetett kapcsolati erőszak bűntettében mondta ki a bíróság bűnösnek azt az erdőkertesi férfit, aki nemrégiben azzal került rivaldafénybe, hogy egy rendőrautóban nyakon szúrta az őt kísérő rendőrnőt.
A szerdai közlemény szerint a Budapest Környéki Törvényszék, mint másodfokú bíróság kedden hozott ítéletet annak az erdőkertesi férfinak az ügyében, akit a Gödöllői Járásbíróság elsőfokon, a 2019. május 30-án tartott nyilvános, részben zárt tárgyaláson folytatólagosan, testi sértés vétségével és becsületsértés vétségével elkövetett kapcsolati erőszak bűntettében mondott ki bűnösnek, ezért őt 1 év 8 hónap börtönbüntetésre ítélte. A bíróság az ítélet végrehajtását 3 évi próbaidőre felfüggesztette. A bíróság a szabadságvesztés felfüggesztésének próbaidejére elrendelte a vádlott pártfogó felügyeletét, valamint azt, hogy a vádlott a sértettől, annak lakásától, munkahelyétől tartsa távol magát és tartózkodjon a vele való telekommunikációs kapcsolatfelvételtől is. Az I. fokú ítélet ellen a vádlott és a védője fellebbezéssel élt.
A vádlott és a sértett 2005-től 2016-ig élettársak voltak, Erdőkertesen éltek. Viszonyuk 2014-ben a nő munkahelyi kapcsolata miatt megromlott. A sértett a vádlott irányítása, befolyásolása alá került, akinek utasításait követnie kellett akkor is, ha az saját meggyőződése ellen volt. A vádlott a sértettet folyton ellenőrizte a munkahelyén, telefonon is hívogatta és szinte mindenhova kísérte. A férfi többször bántalmazta is a nőt, ha nem volt elégedett a viselkedésével. Olyan is előfordult, hogy trágár, fenyegető tartalmú telefonos üzeneteket küldött neki. A nő 2016 novemberében a vádlott ellen feljelentést tett a rendőrségen.
Forrás: Budapest Környéki Törvényszék közleménye; Fotó: MTI (a kép illusztráció)
Kapcsolódó témákErdőkerteserdőkertesi férfikéseléstesti sértés
Ez ítélet?
Nem sírom vissza a kádár korszakot,de ott a rendőrbántalmazó ténylegesen el lett ítélve.
Kiváncsi vagyok, hogy mennyit kapna, ha egy bírónőt szúr nyakon a bíróság folyósóján?
2020-02-19 at 18:06
Háát nem tudom, hogy elég visszatartó ereje van-é egy ilyen büntinek? Rendőr, kapcsolatban állt az elkövetővel, stb!
Mit mondjak,jól megbüntették az “érzékenyítettek”
Mikor lesz itt rend?….
2020-02-20 at 02:48
” 1 év 8 hónap börtönbüntetésre ítélte. A bíróság az ítélet végrehajtását 3 évi próbaidőre felfüggesztette.”
Nyakon szúrt egy rendőrnőt..
Pintér Sándor Belügyminiszter Úr tegye meg a jogi lépéseket, mert a bíróságok nem védelmezik a munkájukat végző rendőröket. Az ilyesmiért máshol 10 évet is adnak! El kell gondolkodni, hogy a mai bírók fel tudják-e mérni ésszel, mit jelent a közbiztonság?
2020-02-20 at 07:49
Ez egy előző ügye annak aki a rendőrnőt megszúrta, abból majd lesz új ítélet.